Ժոզեֆին դը Բոհարնե

Ժոզեֆին դը Բոհարնեն ( , ծնված՝ Մարի Ռոզ Ժոզեֆա Տա՛ե դե լա Պաժերի (), ), Նապոլեոն Բոնապարտի առաջին կինը, ֆրանսիացիների կայսրուհի 1804-1809 թվականներին։ Նապոլեոնի հետ ամուսնացել է 1796 թվականի մարտի 9-ին։ Նապոլեոն Բոնապարտը Ժոզեֆինայի երկրորդ ամուսինն էր. առաջինը՝ Ալեքսանդր դը Բոհարնեն, գլախտվել է 1793 թ.՝ Ֆրանսիական հեղափոխության այսպես կոչված «տեռորի տարիներին»։ 
Առաջին ամուսնուց դուստր Հորտենսիայի միջոցով Ժոզեֆինը հանդիսանում է ֆրանսիացիների կայսր Նապոլեոն III-ի տատը։ Իր որդու Էժեն դե Բոհարնեի միջոցով նա կապված է շվեդական և դանիական թագավորական տների հետ։ Ներկայումս իշխող Բելգիայի, Նորվեգիայի և Լյուքսեմբուրգի թագավորական տները նույնպես նրանից են սերվում։

Ժոզեֆինն ի վիճակի չի եղել Նապոլեոնին զավակ պարգևել, ինչի պատճառով նրանք ամուսնալուծվել են 1810 թվականին։ Ժոզեֆինից հետո Նապոլեոնը ամուսնացել է Ավստրիայի կայսեր դուստր Մարիա Լուիզայի հետ, սակայն շարունակել է ջերմ զգացմունքներ տածել Ժոզեֆինի նկատմամբ։ Հաղորդվում է, մահվանից առաջ Նապոլեոն Բոնապարտի վերջին խոսքերն էին. «Բանակ։ Ֆրանսիա։ Ժոզեֆին»։

 Ծանոթագրություններ 

Կատեգորիա:Ֆրանսիայի թագուհիներ և կայսրուհիներ
Կատեգորիա:1763 ծնունդներ
Կատեգորիա:1814 մահեր
Կատեգորիա:Թոքաբորբից մահացածներ
Կատեգորիա:Ֆրանսիայի պատմություն